CELEX: 62018TN0470
Language: fi
Date: 2018-07-31 00:00:00
Title: Asia T-470/18: Kanne 31.7.2018 – Telenet v. komissio

8.10.2018   
            
            
               FI
            
            
               Euroopan unionin virallinen lehti
            
            
               C 364/17
            
         
      Kanne 31.7.2018 – Telenet v. komissio
      (Asia T-470/18)
      (2018/C 364/18)
      Oikeudenkäyntikieli: englanti
      
         Asianosaiset
      
      
         Kantaja: Telenet (Mechelen, Belgia) (edustajat: asianajajat Y. Desmedt ja E. Monard)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaisen toimen kokonaisuudessaan
               
            
                  —
               
               
                  velvoittamaan komission korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanne kohdistuu koskee komission päätökseen C(2018) 3410 final, joka on annettu direktiivin 2002/21/EY (1) 7 artiklan 3 kohdan mukaisesti ja joka koskee asiaa BE/2018/2073: Tukkutason paikallisyhteys kiinteään sijaintipaikkaan Belgiassa, asiaa BE/2018/2074: Tukkutason keskusyhteys kiinteään sijaintipaikkaan massamarkkinatuotteille Belgiassa ja asiaa BE/2018/2075: Televisiolähetysten tukkumarkkinat Belgiassa
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu siihen, että komissio on rikkonut direktiivin 2002/21/EY 7 artiklan 4 kohtaa [kanneperusteen kuvaus] ja käyttänyt harkintavaltaansa väärin, kun se ei ole aloittanut toisen vaiheen tutkintaa
                  
                              —
                           
                           
                              Tästä kantaja väittää, että komissio on ilmaissut huolensa Belgian kansallisen sääntelyviranomaisen markkinoiden määritelmästä
                           
                        
                              —
                           
                           
                              Lisäksi kantaja väittää, että direktiivin 2002/21/EY 7 artiklan 4 kohdan nojalla komission on aloitettava toisen vaiheen menettely, mikäli sillä on toimenpide-ehdotusta koskevia vakavia epäilyjä
                           
                        
            
                  2)
               
               
                  Toinen kanneperuste, joka perustuu siihen, että komissio ei ole perustellut päätelmäänsä siitä, että ehdotettu markkinoiden määritelmä ei vaikuta sääntelyn lopputulokseen.
                  
                              —
                           
                           
                              Tästä kantaja väittää, että komissio on tehnyt oikeudellisen virheen katsoessaan, että se on voinut päättää toisen vaiheen tutkinnan aloittamatta jättämisestä sillä perusteella, että markkinoiden määritelmä, jota komissio on pitänyt asianmukaisempana, johtaisi samanlaiseen sääntelyn lopputulokseen kuin toimenpide-ehdotuksessa esitetty määritelmä. Asianmukaiset markkinamääritelmät olisivat väistämättä muuttaneet kantajan oikeusasemaa.
                           
                        
            
                  3)
               
               
                  Kolmas kanneperuste, joka perustuu siihen, että komissio ei ole noudattanut direktiivissä 2002/21/EY säädettyjä menettelyllisiä takeita
                  
                              —
                           
                           
                              Tästä kantaja väittää, että Belgian sääntelyviranomaisen komissiolle esittämä toimenpide-ehdotus sisälsi markkinoiden määritelmän, johon ei ollut sovellettu direktiivin 2002/21/EY 6 artiklassa ja 16 artiklan 6 kohdassa edellytettyä kuulemismenettelyä.
                           
                        
                              —
                           
                           
                              Kantaja väittää lisäksi, että komissio on rikkonut menettelysääntöjä, kun se on kommentoinut ehdotusta, jota koskevaa kuulemismenettelyä ei ollut järjestetty.
                           
                        
            
         (1)  Sähköisten viestintäverkkojen ja -palvelujen yhteisestä sääntelyjärjestelmästä 7.3.2002 annettu Euroopan parlamentin ja neuvoston direktiivi 2002/21/EY (puitedirektiivi) (EYVL 2002, L 108, s. 33).